पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के बढ़ते मामलों को देखते हुए राज्य सरकार ने 15 मई तक लॉकडाउन की घोषणा की है। आपदा प्रबंधन की बैठक के बाद सरकार ने 5 मई से 15 मई तक लॉकडाउन लगाने का फैसला लिया है। लॉकडाउन के दौरान ने दौरान नगर निगम क्षेत्र के साथ-साथ सभी प्रखंडों में आवश्यक खाद्य सामग्री तथा फल एवं सब्जी, मांस-मछली, दूध, पीडीएस की दुकानें सुबह 7 बजे से 11बजे सुबह तक ही खुलेंगी। इस दौरान सभी वाणिज्यिक एवं निजी प्रतिष्ठान बंद रहेगी। अन्य सभी प्रतिष्ठानों वर्क फ्रॉम होम के आधार पर कार्य कर सकते हैं। उक्त जानकारी जिलाधिकारी राहुल कुमार ने मंगलवार को लेकर 5 मई से शुरू हो रहे लॉकडाउन को लेकर आयोजित समीक्षा बैठक के दौरान दी। जिलाधिकारी ने बताया कि लॉकडाउन के दौरान आवश्यक सेवाओं जैसे जिला प्रशासन, पुलिस विभाग, सिविल डिफेंस, विद्युत आपूर्ति, जलापूर्ति, स्वच्छता, फायर ब्रिगेड, स्वास्थ्य विभाग, आपदा प्रबंधन, दूरसंचार व डाक विभाग से संबंधित सभी कार्यालय अपने नियत समय से कार्य करेंगे। स्वास्थ्य विभाग से संबंधित स्वास्थ्य प्रतिष्ठान (पशु स्वास्थ्य सहित), उनके निर्माण व वितरण इकाइयां सरकारी व निजी दवा दुकानें, मेडिकल लैब, नर्सिंग होम, एम्बुलेंस सेवाओं से संबंधित प्रतिष्ठान प्रतिबंध से बाहर रहेंगे। समीक्षा बैठक के दौरान एसपी दयाशंकर, उप विकास आयुक्त, अपर समाहर्ता, सिविल सर्जन, सदर एसडीओ, सदर एसडीपीओ, एलडीएम, डीआईओ के अलावा अन्य अधिकारी मौजूद थे।
अनावश्यक रूप से आवागमन करने वालों पर होगी कार्रवाई
जिलाधिकारी ने बताया कि सरकार के निर्देशानुसार सार्वजनिक स्थानों एवं सड़कों पर अनावश्यक आवागमन (पैदल सहित) पूर्णतः प्रतिबंधित रहेगा। इसके साथ ही सभी प्रकार के वाहनों का परिचालन बंद रहेगा। इस दौरान जिला कंट्रोल रूम 06454- 242319 पर कार्यरत रहेगा। उन्होंने बताया कि सभी राशन कार्डधारियों को मई महीने का राशन मुफ्त में दिया जाएगा।इसके अलावा निःशक्त,गरीब व असहाय लोगों के लिए सामुदायिक किचन चलाया जाएगा।
रेस्टोरेंट एवं खाने की दुकानें रहेंगी बंद, केवल होम डिलेवरी को अनुमति
जिलाधिकारी ने कहा कि लॉकडाउन के दौरान स्कूल, कॉलेज, कोचिंग संस्थान, ट्रेनिंग एवं अन्य शैक्षणिक संस्थान पूर्व की तरह से बंद रहेंगे। इस अवधि में विद्यालय एवं विश्वविद्यालय द्वारा किसी भी तरह की परीक्षाएं भी नहीं ली लाएगी। रेस्टोरेंट एवं खाने की दुकानें बंद रहेंगी। हालांकि इनका संचालन केवल होम डिलीवरी के लिए सुबह के 9 बजे से लेकर रात्रि के 9 बजे तक मान्य होगा।
तीन दिन पूर्व लेनी होगी शादी विवाह समारोह की अनुमति
जिलाधिकारी ने कहा कि 15 मई तक सभी प्रकार के सामाजिक, राजनीतिक, मनोरंजन, खेल-कूद, शैक्षणिक, सांस्कृतिक एवं धार्मिक आयोजन समारोह पूरी तरह से प्रतिबंधित होंगे।सिनेमा हॉल, शॉपिंग मॉल, क्लब, स्विमिंग पूल, स्टेडियम, जिम, पार्क एवं उद्यान पूरी तरह बंद रहेंगे। विवाह समारोह में अधिकतम 50 व्यक्तियों की उपस्थिति के साथ आयोजित किए जा सकते हैं, किन्तु इनमें डीजे एवं बारात जुलूस की इजाजत नहीं होगी। शादी समारोह से संबंधित सूचना तीन दिनों पूर्व स्थानीय थाने को देनी होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn